open-index/open-wikipedia-markdown huggingface dataset:
ჯულიან კასაბლანკასი

**ჯულიან ფერნანდო კასაბლანკასი** (ინგლ. Julian Fernando Casablancas; დ. 23 აგვისტო, 1978, ნიუ-იორკი, აშშ) — ამერიკელი მუსიკოსი,  როკ-ჯგუფის, The Strokes-ის, წამყვანი ვოკალისტი და მთავარი კომპოზიტორი. The Strokes-სთან ერთად ჩაწერილი აქვს ექვსი სტუდიური ალბომი. კასაბლანკასმა 2009 წელს გამოუშვა სოლო ალბომი Phrazes for the Young. ამასთან, ექსპერიმენტულ ბენდ The Voidz-თან ერთად გამოშვებული აქვს ორი ალბომი.

მანჰეტენის დუაითის სკოლაში გიტარისტ ნიკ ვალენსისა და დრამერ ფაბრიციო მორეტისთან შეხვედრის შემდეგ ჯგუფმა დაიწყო მუსიკით ექსპერიმენტირება. ჰემონდ ჯუნიორის დამატების შემდეგ The Strokes ოფიციალურად ჩამოყალიბდა. მათმა სადებიუტო ალბომმა – Is This It – კრიტიკოსებისგან დადებითი შეფასებები დაიმსახურა და კასაბლანკასი და ბენდი ვარსკვლავებად აქცია. ჯულიან კასაბლანკასი იყო ბენდის საწყისი ალბომების – მათ შორის, 2003 წელს გამოშვებული Room On Fire-სა და 2005 წელს გამოშვებული First Impressions Of Earth-ის, – მთავარი კომპოზიტორი და სულისჩამდგმელი. ექვსწლიანი წყვეტის შემდეგ, The Strokes 2011 წელს Angles-ით ბრუნდება, ხოლო 2013 წელს გამოუშვებს Comedown Machine-ს, ორივე ამ ალბომში კასაბლანკასი მეტად კოლაბორაციულ მიდგომებს იყენებს და სადავეებს თმობს. კასაბლანკასი ბენდთან ერთად არაფერს არ ქმნის 2020 წლამდე, როდესაც ბენდი ჩაწერს The New Abnormal-ს, ალბომს, რომელმაც ბენდს გრემის პირველი ჯილდოც მოუტანა, ნომინაციაში „საუკეთესო როკ-ალბომი“.

2013 წლიდან კასაბლანკასი ექსპერიმენტული როკ ბენდის, The Voidz-ის, სოლისტად გვევლინება. ბენდს დღემდე გამოშვებული აქვს ორი სტუდიური ალბომი, Tyranny (2014) და Virtue (2018). The Voidz წარმოადგენს კასაბლანკასის სურვილს, გადაუხვიოს კომერციული მუსიკიდან და ახალ თემებს შეეხოს.

სხვადასხვა დროს უმუშავია ისეთ შემსრულებლებთან, როგორებიც არიან: The Lonely Island (2009) და Daft Punk (2013, ალბომზე Random Access Memories). Daft Punk-თან ერთად შესრულებულმა სიმღერამ, Instant Crush-მა, საფრანგეთისა და შვედეთის მუსიკალურ ჩარტებში 29-ე და 37-ე ადგილები დაიკავა. ამასთან, იგი შევიდა გაერთიანებული სამეფოს სინგლების ჩარტებში 198-ე, ხოლო აშშ-ს ბილბორდებში 16-ე ადგილით. Random Access Memories გახდა წლის საუკეთესო ალბომი.

## სქოლიო
კატეგორია:ამერიკელი როკ-მომღერლები
კატეგორია:The Strokes-ის წევრები
კატეგორია:გრემის ჯილდოს მფლობელები
კატეგორია:ცოცხალი ადამიანები
კატეგორია:ნიუ-იორკში დაბადებულები
მორტენ ჰარკეტი

**მორტენ ჰარკეტი** (დ. 14 სექტემბერი, 1959) … ნორვეგიელი მომღერალი და სიმღერების ავტორი, სინთპოპ/როკ ჯგუფ a-ha-ს წევრი და წამყვანი ვოკალისტი. 2023 წლისთვის მან a-ha-ს შემადგენლობაში ჩაწერა 11 სტუდიური ალბომი და 1985 წელს მოიპოვა საერთაშორისო წარმატება ჰიტით „Take On Me“. მორტენს აგრეთვე გამოცემული აქვს ექვსი სოლო ალბომი. 1982 წელს ჯგუფში გაერთიანებამდე იგი გამოდიოდა ოსლოს კლუბურ სცენებზე, Souldier Blue-ს შემადგენლობაში. 

## დისკოგრაფია
### ალბომები
### სინგლები
## რესურსები ინტერნეტში
* ფანების საიტი
* a-ha-ს ოფიციალური საიტი

## სქოლიო
კატეგორია:A-ha-ს წევრები
კატეგორია:ნორვეგიელი მომღერლები
კატეგორია:დაბადებული 1959
კატეგორია:დაბადებული 14 სექტემბერი
კატეგორია:ცოცხალი ადამიანები
სატვირთო ვაგონი

[thumb|[დახურული ვაგონი|დახურული სატვირთო ვაგონი]]
[thumb|მარცვლეულის გადასატანი [ჰოპერი]]
[thumb|[ნახევარვაგონი]]
**სატვირთო ვაგონი** — ვაგონის ტიპი, რომელიც შეიძლება იყოს, როგორც უნივერსალური (დახურული, ნახევარვაგონი, პლატფორმა, ცისტერნა, იზოთერმული და სხვა), ისე სპეციალური (გონდოლა, ტრანსპორტიორი, ცემენტის, ფქვილის, ბიტუმის, ცოცხალი თევზის, რძის, ღვინის, სპირტის გადასაზიდი ვაგონები და სხვა).

დახურული ვაგონებით ზიდავენ ძვირადღირებულ და ისეთ ტვირთს, რომელსაც სჭირდება ატმოსფერული ზემოქმედებისაგან დაცვა. გავრცელებულია 60 და 62 ტვირთამწეობის 4-ღერძიანი დახურული ვაგონები. საწარმოო ტრანსპორტის სატვირთო ვაგონებს მიაკუთვნებენ დუმპკარს, წიდასაზიდს, ვაგონეტს და სხვა. საწარმოო ვაგონების უმრავლესობა ვიწროლიანდიანია. სატვირთო ვაგონების ძირითადი ტექნიკურ-ეკონომიკური პარამეტრებია: ტვირთამწეობა, ღერძების რაოდენობა, კუთრი ფართობი (ვაგონის იატაკის სასარგებლო ფართობის შეფარდება ტვირთამწეობასთან) და ხაზოვანი ზომები.

ყველა ტიპის ვაგონის ძირითადი ელემენტებია (კვანძები): სავალი ნაწილი, ძარა, დარტყმა-წევის ხელსაწყოები და მუხრუჭი. ძარას საყრდენია სავალი ნაწილი, რომელიც ვაგონს მიმართავს რკინიგზის რელსებზე. ამასთან, საჭირო სიჩქარის განვითარებისას უზრუნველყოფს მოძრაობის უსაფრთხოებას, მდორე სვლას, მოძრაობისადმი უმცირეს წინაღობას. სავალი ნაწილი შედგება გოგორწყვილების, ბუქსების, რესორული საკიდრისა და მთი შემაერთებელი ძელებისა და ჩარჩოსაგან. ძარას ფუძე ჩარჩოა, რომელზეც მიმაგრებულია დარტყმა-წევის ხელსაწყოები და სამუხრუჭო მოწყობილობის ნაწილი. ავტოგადასაბმელის დანიშნულებაა ვაგონების გადაბმა და გრძივი ძალვების ამორტიზაცია, მუხრუჭებისა კი — ვაგონის ან მატარებლის მოძრაობის სიჩქარის რეგულირება და გაჩერება.

## ლიტერატურა
მარსის ბუნებრივი თანამგზავრები

thumb|200px|მარსის თანამგზავრთა გამოსახულება პროპორციების დაცვით
**მარსის ბუნებრივი თანამგზავრები** — დღეისთვის ცნობილია მხოლოდ 2 ციური სხეული (ფობოსი და დეიმოსი), რომელიც პლანეტა მარსის გარშემო მოძრაობს. ორივე თანამგზავრი თავისი ღერძების გარშემო ბრუნავს იმავე პერიოდით, როგორც მარსის გარშემო, ამიტომ ისინი ყოველთვის ერთი და იგივე მხარისკენ არიან მიმართული პლანეტისკენ. ორივე თანამგზავრს აქვს ფორმა, რომელიც უახლოვდება სამღერძულ ელიფსოიდს. ფობოსი (26.8 x 22.4 x 18.4 კმ) ოდნავ აღემატება დეიმოსს (15 x 12.2 x 10.4 კმ). მარსის მოქცევის გავლენა თანდათან ანელებს ფობოსის მოძრაობას, ამცირებს მის ორბიტას, რაც საბოლოოდ გამოიწვევს მის დაცემას მარსზე. დეიმოსი, პირიქით, შორდება მარსს.

ორივე თანამგზავრი აღმოჩენილია 1977 წლის 11-12 აგვისტოს ამერიკელი ასტრონომის ასაფ ჰოლის მიერ.

## ლიტერატურა
ფრენ ჰილი

**ფრენსის ჰილი** (დ. 23 ივლისი, 1973) — შოტლანდიელი მომღერალი, სიმღერების ავტორი და მუსიკოსი. იგი არის ჯგუფ Travis-ის წამყვანი ვოკალისტი და ტექსტების ავტორი და დაწერილი აქვს მისი პირველი ექვსი ალბომის და მეცხრე ალბომის თითქმის ყველა სიმღერა, ხოლო მეშვიდე და მერვე ალბომებში შეტანილი აქვს მნიშვნელოვანი წვლილი. ფრენი ამჟამად ლოს-ანჯელესში ცხოვრობს. მას აგრეთვე გამოცემული აქვს საკუთარი ალბომი, *Wreckorder* (2010).

## დისკოგრაფია
;სტუდიური ალბომები
**Wreckorder* (2010)

;ერთობლივი სინგლები

* „Do They Know It's Christmas?“ (2004) – Band Aid 20-ის შემადგენლობაში

## რესურსები ინტერნეტში
*ფრენ ჰილის ოფიციალური საიტი (არქივი)
*Travis-ის ოფიციალური საიტი

## სქოლიო
კატეგორია:დაბადებული 1973
კატეგორია:დაბადებული 23 ივლისი
კატეგორია:შოტლანდიელი გიტარისტები
კატეგორია:შოტლანდიელი როკ-მომღერლები
კატეგორია:Travis-ის წევრები
კატეგორია:აივორ ნოველოს ჯილდოს მფლობელები
კატეგორია:ცოცხალი ადამიანები
კით ფლინტი

**კით ჩარლზ ფლინტი** (დ. 17 სექტემბერი, 1969 — გ. 4 მარტი, 2019) — ინგლისელი მომღერალი და ელექტრონული ჯგუფ The Prodigy-ის ვოკალისტი. თავდაპირველად იგი მისი მოცეკვავე იყო, მაგრამ მოგვიანებით წამყვანი ვოკალისტი გახდა. მისი ხმა ჟღერს ჯგუფის ორ ბრიტანულ წარმატებულ სინგლზე, „Firestarter“ და „Breathe“. მას აგრეთვე ჰყავდა საკუთარი ჯგუფი, Flint.

## დისკოგრაფია
### The Prodigy-სთან
* *The Fat of the Land* (1997)
* *Their Law: The Singles 1990–2005* (2005)
* *Invaders Must Die* (2009)
* ''World's on Fire* (2011)
* *The Day Is My Enemy* (2015)
* *No Tourists* (2018)

### Flint-თან
**Device #1'' (2003) (გამოიცა მხოლოდ პრომოს სახით)

## რესურსები ინტერნეტში
*
*

## სქოლიო
კატეგორია:დაბადებული 1969
კატეგორია:გარდაცვლილი 2019
კატეგორია:ბიგ-ბიტ მუსიკოსები
კატეგორია:ბრეიკბიტ-ჰარდკორ მუსიკოსები
კატეგორია:ბრიტანელი ტექნო მუსიკოსები
კატეგორია:ინგლისელი ელექტრონული მუსიკოსები
კატეგორია:ინგლისელი მოცეკვავეები
კატეგორია:ინგლისელი მამაკაცი მომღერლები
კატეგორია:ინგლისელი მოტოციკლისტები
კატეგორია:ინგლისელი პანკ-როკ მუსიკოსები
კატეგორია:ჰარდკორ-ტექნო მუსიკოსები
კატეგორია:Kerrang!-ის ჯილდოს მფლობელები
კატეგორია:The Prodigy-ს წევრები
კატეგორია:დაბადებული 17 სექტემბერი
კატეგორია:გარდაცვლილი 4 მარტი
მატრონა და სტალინი

მინი
„**მატრონა და სტალინი**“ (), სრული სახელწოდება - „**ნეტარი მატრონა ლოცავს იოსებ სტალინს**“ () — არაკანონიკური ხატი, რომელზეც გამოსახულია წმინდა მატრონა მოსკოველი (1885—1952) და იოსებ სტალინი. 2008 წლიდან, მცირე დროის განმავლობაში, ხატის ადგილსამყოფელი იყო წმინდა ოლღას ტაძარი სანქტ-პეტერბურგში. ხატი დაწერა ილია პივნიკმა.

ხატის სიუჟეტი ასევე გვხვდება სხვადასხვა რუსულ ქალაქში არსებულ ხატებში. თავად ხატის შექმნის ინიციატორის, ევსტაფი ჟაკოვის მოსაზრებით „ხატი კანონიკურია, რადგანაც გააჩნია ყველა საჭირო ატრიბუტი“.

## სქოლიო
კატეგორია:იოსებ სტალინი
კატეგორია:არაკანონიკური ხატები
კატეგორია:2008 წლის ნამუშევრები
ზოჰრაბ აბასოვი

**ზოჰრაბ აბასოვი** (, სრული სახელი:*Zöhrab Heydərəli oğlu Abbasov*; ) — ბაქოს შავი იანვრის ტრაგედიის მსხვერპლი.

## ბიოგრაფია
ხმაურისა და სროლის გაგონებისას ზოჰრაბი მე-XI წითელი არმიის მოედანზე წავიდა, სადაც მას ხელკეტით, თოფის კონდახითა და ბლაგვი საგნით სცემეს, რის შედეგადაც მძიმე დაზიანებები მიიღო. იმავე დღეს მიყენებული დაზიანებებისგან ნეიროქირურგიულ საავადმყოფოში გარდაიცვალა.

დაკრძალეს ხირდალანის სასაფლაოზე.
## სქოლიო
კატეგორია:შავი იანვრის ტრაგედიის დროს დაღუპულები
კატეგორია:დაბადებული 26 თებერვალი
კატეგორია:დაბადებული 1970
კატეგორია:გარდაცვლილი 1990
კატეგორია:გარდაცვლილი 20 იანვარი
კუჩხი ბედინერი

**„კუჩხი ბედინერი“** — კომპანია „ქართული ტელეფილმის“ 1978 წლის მოკლემეტრაჟიანი ქართული ფილმი. ფილმის რეჟისორია გურამ პატარაია.

## სიუჟეტი
კომედიურ ფილმის საფუძველი გახდა ახალი წლის მეკვლეობის ტრადიცია, რომელიც განსაზღვრავს ოჯახის მთელი წლის იღბალს. ერთი ოჯახში, სადაც მეკვლეს ელიან, ძაღლი უნებლიე მეკვლე გახდება. ოჯახს კარგის იმედი აღარ აქვს და სპეციალურად დაბარებულ მეკვლეს დამწუხრებული ხვდებიან…

## როლებში
*გოვენ ჭეიშვილი (კოჩია)
*ჯუნა მიქატაძე (პაჭუ)
*ვასილ კახნიაშვილი (ეზუ)
*ციალა გურგენიძე (ცუცა)
*მაია მელაძე (ცირუ)
*ბაია (ბარბარე) დვალიშვილი (თათული)
*ეკა ყიფიანი (ძაბული)
*ლევან (ლეო) სოხაშვილი
*გალინა პატარიძე
*ივანე საყვარელიძე

## რესურსები ინტერნეტში
* „კუჩხი ბედინერი“ — ეროვნული ფილმოგრაფია
* 

კატეგორია:ფილმები ანბანის მიხედვით
კატეგორია:1978 წლის ქართული ფილმები 
კატეგორია:კომედიური ფილმები
კატეგორია:გურამ პატარაიას ფილმები
საბირ აბასოვი

**საბირ აბასოვი** (, სრული სახელი:*Sabir Rzaqulu oğlu Abbasov*; ) — ბაქოს შავი იანვრის ტრაგედიის მსხვერპლი.

## ბიოგრაფია 
დაიბადა 1967 წლის 8 დეკემბერს ბაქოში. ჯერ დაწყებითი და საშუალო განათლება მიიღო მარდაკანის 117-ე საშუალო სკოლაში, შემდეგ დაამთავრა შუვალინის 42-ე ტექნიკურ-პროფესიული სასწავლებელი. განათლების მიღების შემდეგ მსახურობდა ჯარში, ჯერ უკრაინის სსრ-ში, შემდეგ უნგრეთში. 1989 წლის იანვარში დაბრუნდა სამხედრო სამსახურიდან. მუშაობდა აეროპორტში გამყიდველად..

შავი იანვრის დღეს დაიჭრა, ტყვია ფეხში შევიდა და მუცლიდან გამოვიდა. არხში ჩავარდნის შემდეგ წყალი მის სისხლში შევიდა. მეგობრებმა საბირი საავადმყოფოში შუაღამისას მიიყვანეს, თუმცა მიყვანიდან 10 წუთში გარდაიცვალა. დაკრძალეს ბინის სასაფლაოზე (ბინა — დაბა ბაქოს მახლობლად).
## სქოლიო
კატეგორია:შავი იანვრის ტრაგედიის დროს დაღუპულები
ლოტი ისლამში

**ლუტი** () — ყურანისა და მუსლიმურ გადმოცემათა პერსონაჟი, ღმერთის წინასწარმეტყველი. ყურანში ლუტი „ერთგულ მოციქულადაა“ მოხსენიებული და ერთ-ერთია იმ სამ წინასწარმეტყველთაგან რომლის სიტყვასაც თანამემამულენი ყურად არ იღებენ (ბიბლიური ლოტის მსგავასად). ლუტი იყო იმ ადამიანთა შორის რომელთაც იბრაჰიმთან ერთად დატოვეს სამშობლო.

## ლიტერატურა
* „ყურანი“ / არაბულიდან თარგმნა, შესავ. წერილი და განმარტ. დაურთო გიორგი ლობჟანიძემ; [რედ. როსტომ ჩხეიძე ; პროექტის ავტ. ნაირა გელაშვილი]. - [თბ. : კავკას. სახლი, 2006]. - 526გვ. ; 29სმ.. - თარგმანი ეძღვნება ილია ჭავჭავაძეს. - ბიბლიოგრ.: გვ. 670-672. - [ ISBN 99940-921-3-8];

კატეგორია:ყურანის წინასწარმეტყველები
ფარიდა აბასოვა

**ფარიდა აბასოვა** (, სრული სახელი:*Fəridə Nəriman qızı Abbasova*; ) — ბაქოს შავი იანვრის ტრაგედიის მსხვერპლი.

## ბიოგრაფია
დაიბადა 1952 წლის 14 თებერვალს ბაქოში. ჰყავდა ოჯახი, 2 ვაჟი და ერთი ქალიშვილი დარჩა.

დაახლოებით 00:00 საათზე ფარიდა აბასოვას სახლის ეზოში საბჭოთა არმიის ჯარისკაცების მიერ ნასროლი ტყვია გულში მოხვდა. სასწრაფო დახმარება გამოიძახეს, თუმცა ფარიდა ექიმების მოსვლამდე დაიღუპა.

20 იანვარს, როდესაც მისი ცხედარი ნარდარანში მიჰყავდათ, სამხედროებმა ხელი შეუშალა.   მიუხედავად ამისა, ცხედარი საიდუმლო გზით გადაასვენეს ნარდარანში და დაკრძალეს ნარდარანის სასაფლაოზე.

## სქოლიო
კატეგორია:შავი იანვრის ტრაგედიის დროს დაღუპულები
მიჯაჭვული რაინდები

**„მიჯაჭვული რაინდები“** — რეჟისორ გოდერძი ჩოხელის 1999 წლის ფილმი.

## სიუჟეტი
დონ-კიხოტს და სანჩო პანსას კავკასიონის ქედზე მიჯაჭვული ამირანის განთავისუფლება აქვთ გადაწყვეტილი. შორი გზიდან მომავლები ღამის გასათევად ლუარსაბ თათქარიძის კარმიდამოს მიადგებიან. თავადის ხასიათში ბევრი რამ საერთო აღმოაჩინეს და ისინი ერთად აგრძელებენ გზას თავისუფლების იდეის ხორცშესახმელად. გზად კი სახიფათო თავგადასავლები ელით.

## როლებში
*კახი კავსაძე — დონ–კიხოტი
*გივი ბერიკაშვილი — სანჩო პანსა
*რამაზ ჩხიკვაძე — ლუარსაბი
*ტრისტან სარალიძე — დათო
*ნიკა ჩოხელი — მახარე
*მანანა გამცემლიძე — დარეჯანი
*ნინო ჩხეიძე — დულსინეა
*თამარ სხირტლაძე — ინგლისელი ქალი
*გოვენ ჭეიშვილი — ტოტია
*ბესარიონ ხიდეშელი — მამაო გიორგი

## ჯილდოები
* 1999 — პრიზი კახი კავსაძეს მამაკაცის როლის საუკეთესო შესრულებისათვის. დსთ-სა და ბალტიისპირეთის ქვეყნების საკავშირო კინოფესტივალზე „კინოშოკი“, ანაპა (რუსეთი)

## რესურსები ინტერნეტში
*  
* 

კატეგორია:1999 წლის ფილმები
კატეგორია:გოდერძი ჩოხელის ფილმები
კატეგორია:ფილმები ანბანის მიხედვით
კატეგორია:კინოსტუდია „ქართული ფილმის“ ფილმები
ყაჩაღები. თავი VII

**„ყაჩაღები. თავი VII“** — 1996 წლის დრამატული ფილმი, რომრლიც საქართველოს, საფრანგეთის, რუსეთის, იტალიის და შვეიცარიის ერთობლივი ნაწარმოებია. რეჟისორი და სცენარის ავტორია ოთარ იოსელიანი. 
ფილმის პირველი ჩვენება 1997 წლის 29 მაისს შედგა უნგრეთში.

## სიუჟეტი
## როლებში
*ამირან ამირანაშვილი — ვანო
*დავით გოგიბედაშვილი — სანდრო
*გია (გიო) ცინცაძე — სპირიდონი
*ნინო ორჯონიკიძე — ეკა
*ალექსი ჯაყელი — ვიქტორი
*ნიკო ქარცივაძე — კოლა
*ქეთი კაპანაძე — ლია
*დათო ტარიელაშვილი
*ნიკო ტარიელაშვილი — ნიკო
*მარინა ქარცივაძე
*კახი მაისურაძე
*ემანუელ ჩაუვიგნი
*ნარდა ბლანჩეტი
*ანა–მარიე ეიზენშიცი

## ჯილდოები
* 1996 — ვენეციის საერთაშორისო კინოფესტივალის სპეციალური პრიზი საუკეთესო რეჟისურისათვის
* 1996 — მამაკაცის როლის საუკეთესო შესრულებისათვის ვენეციის კინოფესტივალის ჟიურის დიდი პრიზი ამირან ამირანაშვილს
* 1999 — რუსეთის კინომატოგრაფიული პრემია „ნიკა“ საუკეთესო სარეჟისორო ნამუშევრისათვის

## რესურსები ინტერნეტში
*  
* 

## სქოლიო
კატეგორია:1996 წლის ფილმები
კატეგორია:ოთარ იოსელიანის ფილმები
კატეგორია:ფილმები ანბანის მიხედვით
კატეგორია:კინოსტუდია „ქართული ფილმის“ ფილმები
ალაჰიარ ნასიბოვი

**ალაჰიარ ნასიბოვი** (, სრული სახელი:*Allahyar İsgəndər oğlu Nəsibov*; დ. 6 აპრილი 1952, ბაქო, აზერბაიჯანის სსრ, სსრკ — გ. 19 იანვარი 1990, ბაქო, აზერბაიჯანის სსრ, სსრკ) – ბაქოს შავი იანვრის ტრაგედიის მსხვერპლი.

## ბიოგრაფია 
ალაჰიარ ისგენდერ-ოღლუ ნასიბოვი დაიბადა 1952 წლის 6  აპრილს სომხეთის სსრ ამასიის რაიონის სოფელ ოხჩუოღლუში (ახლანდ. ვოღჯი).

სომხეთიდან რუსეთში, კრასნოდარში გადავიდა. 1989 წლის აგვისტოში, სომხურ-აზერბაიჯანული კონფლიქტის დაწყების შემდეგ, ოჯახთან ერთად ბაქოში გადავიდა. პროფესიით ისტორიის მასწავლებელი იყო და კარგად იცოდა აზერბაიჯანისა და თურქეთის ისტორია.
## სქოლიო
კატეგორია:შავი იანვრის ტრაგედიის დროს დაღუპულები
ვერა ბესანტინა

**ვერა ბესანტინა** (, სრული სახელი: *Vera Lvovna Bessantina* ; ) — ბაქოს შავი იანვრის ტრაგედიის მსხვერპლი.

## ბიოგრაფია 
ვერა ბესანტინა დაიბადა 1973 წელს. ეროვნებით ებრაელი იყო . მამამისი ლევი სამხედრო ოფიცერი იყო, დედა ლუდმილა კი გამომცემლობა  „აზერბაიჯანში“  მუშაობდა.

ვერა 258-ე საშუალო სკოლის მე-11 კლასის მოსწავლე იყო. დაამთავრა 23-ე სამუსიკო სკოლის ვიოლინოს კლასი.

მისი დედის, ლუდმილა ბესანტინას თქმით, იანვრის მოვლენების დროს საცხოვრებელი კორპუსის მე-5 სართულზე მყოფ ვერას ქუჩიდან ნასროლი ტყვია მოხვდა. საავადმყოფოში მიყვანის შემდეგ დაიღუპა. დაკრძალულია შეჰიდთა ხეივანში.
## სქოლიო 
კატეგორია:ბაქოში დაბადებულები
კატეგორია:გარდაცვლილი 1990
კატეგორია:გარდაცვლილი 20 იანვარი
კატეგორია:დაბადებული 1973
კატეგორია:დაბადებული 2 მარტი
კატეგორია:შავი იანვრის ტრაგედიის დროს დაღუპულები
ჩიტიშვილი

საკუთარი სახელი **ჩიტიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ავთანდილ ჩიტიშვილი — ბიზნესმენი, პოლიტიკოსი
* მანანა ჩიტიშვილი — პოეტი
* ნიკა ჩიტიშვილი — სპორტსმენი (უშუ)

კატეგორია:ქართული გვარები
ჩოჩელი

საკუთარი სახელი **ჩოჩელი** შეიძლება აღნიშნავდეს ერთ-ერთ შემდეგ პიროვნებათაგანს:

* ნიკო ჩოჩელი — მხატვარი
* ცეზარ ჩოჩელი — ეკონომისტი, ბიზნესმენი, პოლიტიკოსი

კატეგორია:ქართული გვარები
ცოტნიაშვილი

საკუთარი სახელი **ცოტნიაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ავთანდილ ცოტნიაშვილი — პუბლიცისტი, ლიტერატურის კრიტიკოსი
* ზაზა ცოტნიაშვილი — ფილოლოგი

კატეგორია:ქართული გვარები
მაჰირ მუსტაფაევი

**მაჰირ მუსტაფაევი** (, სრული სახელი:*Mahir Vaqif oğlu Mustafayev*; დ. 25 ნოემბერი 1968, ბაქო, აზერბაიჯანის სსრ, სსრკ — გ. 20 იანვარი 1990, ბაქო, აზერბაიჯანის სსრ, სსრკ) — ბაქოს შავი იანვრის ტრაგედიის მსხვერპლი.

## ბიოგრაფია
დაიბადა 1968 წლის 25 ნოემბერს ბაქოში. ჯერ დაამთავრა 45-ე საშუალო სკოლა, შემდეგ ავტომობილის მართვის კურსები, მუშაობდა მე-2 საავტობუსე პარკში მძღოლად.

19 იანვრის ღამეს დაჭრილები თავის სატვირთო მანქანით გადაჰყავდა. ჯერ ერთ მეგობარ ალბალასთან ერთად, შემდეგ კი მეორე მეგობარ ალექსანდრე კარიმოვთან ერთად. XI წითელი არმიის მოედანზე მაჰირი რამდენიმე საათის შემდეგ დაიღუპა, ალექსანდრე კი 5 თებერვალს. ორივე მეგობარი შეჰიდთა ხეივანშია დაკრძალული.

## სქოლიო
კატეგორია:დაბადებული 25 ნოემბერი
კატეგორია:დაბადებული 1968
კატეგორია:გარდაცვლილი 20 იანვარი
კატეგორია:გარდაცვლილი 1990
კატეგორია:შავი იანვრის ტრაგედიის დროს დაღუპულები
ტარიელ აბდულაევი

**ტარიელ აბდულაევი** (, სრული სახელი:*Tariyel Hacıbala oğlu Abdullayev*; ) — შავი იანვრის ტრაგედიის მსხვერპლი.

## ბიოგრაფია 
დაიბადა 1967 წლის 8 დეკემბერს ლენქორანში.ჯერ 10 წლიანი დაწყებითი და საშუალო განათლება მიიღო ლენქორანის 2-ე საშუალო სკოლაში, შემდეგ დაამთავრა 169-ე ტექნიკურ-პროფესიული სასწავლებელი. სამხედრო სამსახურიდან დაბრუნების შემდეგ, კალინინის სახელობის ტექნიკის მწარმოებელ ქარხანაში მუშაობდა მუშად.

1990 26 იანვარს ლენქორანში, ჰაფთონის ტყეში სამხედროებმა სახალხო ფრონტის ხუთი წევრი დახვრიტეს, 46 ადამიანი დააკავეს და ვერტმფრენით ბაქოში გაგზავნეს. დაკავებულთა შორის იყო ტარიელიც. ჯარისკაცებმა დაკავებულებს ხელ-ფეხი მავთულით კისრებზე მიუბეს. ტარიელი მავთულის მოჭერით ვერტმფრენში გაიგუდა. ერთი დღის შემდეგ მისი ცხედარი ბაქოს ცენტრალურ მორგში გადაასვენეს.

31 იანვარს შეჰიდთა ხეივანში დაკრძალეს. თავდაპირველად ის ალის სახელით დაკრძალეს, მაგრამ რადგანაც მისი ფოტო დაკრძალვამდე გადაღებული ჰქონდათ, ტარიელის ვინაობა მოგვიანებით გაირკვა. მშობლებმა მისი გარდაცვალების შესახებ მხოლოდ 12 თებერვალს შეიტყვეს.

## სქოლიო
კატეგორია:შავი იანვრის ტრაგედიის დროს დაღუპულები
იათაგობა

**იათაგობა** () — სოფელი აზერბაიჯანში, ხაჩმაზის რაიონში.

## სქოლიო
კატეგორია:ხაჩმაზის რაიონის სოფლები
აკაცინგო

**აკაცინგოს მუნიციპალიტეტი** (; ნაუატლი: *Acatzinco*) ― მუნიციპალიტეტი მექსიკის შტატ პუებლაში. 2020 წლის აღწერის მიხედვით, მუნიციპალიტეტის მოსახლეობა 61 377 ადამიანს შეადგენს. მუნიციპალიტეტი ფართობია 125.02 კმ². მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 21004.

## კლიმატი

## იხილეთ აგრეთვე
*პუებლის მუნიციპალიტეტები

## სქოლიო
კატეგორია:პუებლის მუნიციპალიტეტები
აკტეოპანი

**აკტეოპანის მუნიციპალიტეტი** () ― მუნიციპალიტეტი მექსიკის შტატ პუებლაში. 2010 წლის აღწერის მიხედვით, მუნიციპალიტეტის მოსახლეობა 2 881 ადამიანს შეადგენს. მუნიციპალიტეტის ფართობია 74.84 კმ². მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 21005.

## იხილეთ აგრეთვე
*პუებლის მუნიციპალიტეტები

## სქოლიო
კატეგორია:პუებლის მუნიციპალიტეტები
ზაჰიდ აბდულაევი

**ზაჰიდ აბდულაევი** (, სრული სახელი:*Zahid Abdulla oğlu Abdullayev*; ) — ბაქოს შავი იანვრის ტრაგედიის მსხვერპლი.

## ბიოგრაფია 
დაიბადა 1959 წლის 5 მარტს ხაჩმაზის რაიონის სოფელ იათაგობაში. მუშაობდა ბაქოს ელექტრომანქანათმშენებელ ქარხანაში მუშად. 

შავი იანვრის დღეს ის სელიანის ყაზარმის მიმდებარედ თავში ტყვიით მიყენებული ჭრილობისგან დაიღუპა. დაკრძალეს ხაჩმაზის რაიონის სოფელ იათაგობის სასაფლაოზე.

## სქოლიო
კატეგორია:შავი იანვრის ტრაგედიის დროს დაღუპულები
კატეგორია:დაბადებული 1959
კატეგორია:დაბადებული 5 მარტი
კატეგორია:გარდაცვლილი 1990
კატეგორია:გარდაცვლილი 20 იანვარი
როდიონ რასკოლნიკოვი

**როდიონ რომანის ძე რასკოლნიკოვი** () — ფიოდორ დოსტოევსკის 1866 წელს გამოქვეყნებული რომანის, „დანაშაული და სასჯელის“ პროტაგონისტი.

როდია (როგორც მას დედა იხსენიებს) ყოფილი სტუდენტია („ნასტუდენტარი“), რომელიც სანქტ-პეტერბურგში სასწავლებლად ჩავიდა მაგრამ უსახსრობის გამო სწავლის გაგრძელება ვეღარ მოახერხა. უშემოსავლოდ დარჩენილი გადაწყვეტს მოკლას მოხუცი მევახშე (ალიონა ივანოვნა), რომელთანაც მამისგან დატოვებული ნივთები აქვს დაგირავებული. რასკოლნიკოვი საბოლოოდ მოახერხებს მევახშის მკვლელობას, თუმცა მოუწევს მოწმის მოშორებაც, რომელიც მოკლულის ნახევარდაა. მკვლელობის შემდგომ რასკოლნიკოვი იწყებს თავის თავში ჩაღრმავებას და უჩნდება პარანოიული შიში იმისა რომ ყველაფერი გაცხადდება. როდია ერთ-ერთ დუქანში გაიცნობს სემიონ მარმელადოვს, სახელმწიფო სამსახურში ნამუშევარ კაცს, რომელიც როდიას გულს  გადაუშლის და თავისი ცხოვრების შესახებ უამბობს, მათ შორის საკუთარ ქალიშვილზე, სონია მარმელადოვაზე, რომელიც ოჯახის რჩენის გამო პროსტიტუციას მიყოფს ხელს. რასკოლნიკოვი ნასვამ მარმელადოვს სახლშიც მიიყვანს, სადაც ფარულად თანხას დატოვებს. უმუშევარი როდია დახმარების იმედით გადაწყვეტს თავის ყოფილ კურსელს დმიტრი ვრაზუმიხინს მიაკითხოს (რომელსაც ყველა „რაზუმიხინად“ იხსენიებს), თუმცა მოგვიანებით ინანებს მასთან მისვლას და სახლს დატოვებს. ვრაზუმიხინი შეძლებს როდიას კვალის პოვნას და აღმოაჩენს რომ ის გაურკვეველ სენს ჰყავს შეპყრობილი. ქალაქში ჩამოდიან მისი დედა (პულხერია რასკოლნიკოვა) და და (ავდოტია „დუნია“ რასკოლნიკოვა), რომელთაგანაც როდიამ მანამდე მიიღო წერილი რომელშიც დედა ატყობინებდა მისი დის პიოტრ ლუჟინზე ნიშნობის შესახებ, რომელიც პულხერია რასკოლნიკოვამ „გავლენიან, შეძლებულ“ კაცად დაახასიათა, თუმცა როდია თვლის რომ მის დას ქორწინება ძმის და ოჯახის მატერიალური მდგომარეობის გამოკეთების გამო სურს და ამის წინააღმდეგი ხდება.

## ლიტერატურა
* „დანაშაული და სასჯელი“ – ფიოდორ დოსტოევსკი - [პალიტრა L, 2017]. - [ ISBN 9789941325816];

კატეგორია:დანაშაული და სასჯელი
კატეგორია:ფიოდორ დოსტოევსკის პერსონაჟები
ეიუბ აბდულაევი

**ეიუბ აბდულაევი** (, სრული სახელი:*Əyyub Mahmud oğlu Abdullayev*; ) — ბაქოს შავი იანვრის ტრაგედიის მსხვერპლი.

## ბიოგრაფია 
აიუბ აბდულაევი დაიბადა 1967 წლის 17 აგვისტოს სომხეთის სსრ-ში, არარატის რაიონის სოფელ ეღეგნავანში.  1987 წელს დაბრუნდა სამხედრო სამსახურიდან.  1988 წლის ნოემბერში სომხეთიდან აზერბაიჯანელთა მასობრივი დეპორტაციის გამო, მისი ოჯახი იძულებული გახდა დაეტოვებინა მშობლიური სოფელი და ბაქოში გადასულიყო. მუშაობდა ბაქოს მაცივრების ქარხანაში მუშად.

ტრაგედიის ღამეს სახლიდან 00:30 საათზე გავიდა. იმ ღამეს ის სასტუმრო „ნახიჩევანთან“ დაიღუპა. 22 იანვარს უცნობი პირის სახით დაკრძალეს შეჰიდთა ხეივანში.

## სქოლიო
კატეგორია:შავი იანვრის ტრაგედიის დროს დაღუპულები
მუსა ადილოვი

**მუსა ადილოვი** (; სრული სახელი: *Musa Ramazan oğlu Adilov*; ) — შავი იანვრის ხოცვა-ჟლეტის დროს დაღუპული.

## ბიოგრაფია 
დაიბადა 1959 წლის 5 სექტემბერს დავაჩიში. 10 წლის ასაკში იგი მარცხენა ბარძაყის დაზიანებით, დიდი ხნის განმავლობაში მკურნალობდა ბაქოს სამედიცინო სარეაბილიტაციო ცენტრში. 

შავი იანვრის ტრაგედიის დღეს, როდესაც ის და მისი მეზობელი ბაქოს სოფელ საბუნჩიდან აეროპორტისკენ მიემგზავრებოდნენ, მას ზურგში ცეცხლსასროლი იარაღიდან ესროლეს. ის საბუნჩის საავადმყოფოში გადაიყვანეს და მიუხედავად ჩატარებული ოპერაციისა, სხეულში ტყვიის ნამსხვრევები დარჩა. შედეგად მუსა II ჯგუფის ინვალიდი გახდა და მკურნალობის მიუხედავად, მისი ჯანმრთელობა ყოველწლიურად უარესდებოდა. გარდაიცვალა 2004 წლის 19 მარტს, მუცლის ღრუში არსებული ჭრილობის შედეგად გამოწვეული გართულებით.

დაკრძალეს შაბრანის გალაგას სასაფლაოზე.

## სქოლიო
კატეგორია:დაბადებული 5 სექტემბერი
კატეგორია:დაბადებული 1959
კატეგორია:გარდაცვლილი 19 მარტი
კატეგორია:გარდაცვლილი 2004
კატეგორია:შავი იანვრის ტრაგედიის დროს დაღუპულები
მუზაფარ ჰასანოვი

**მუზაფარ ჰასანოვი** (, სრული სახელი: Həsənov Müzəffər Qəzənfər oğlu) — 20 იანვრის ტრაგედიის მსხვერპლი. აზერბაიჯანის რესპუბლიკის პრეზიდენტის 1998 წლის 31 მარტის ბრძანებულებით, გარდაცვალების შემდეგ მიენიჭა „20 იანვრის მოწამის“ საპატიო წოდება.

## ბიოგრაფია
დაიბადა 1939 წლის 5 თებერვალს. მძღოლად მუშაობდა სამშენებლო-სამონტაჟო ტრესტის ავტოსაწყობში. 19 იანვრის ღამეს შვილის მოსაძებნად გავიდა სახლიდან და აღარ დაბრუნებულა. ღამის 4–5 საათზე სალიანის ყაზარმებთან ნახეს. 24 იანვარს ერთ-ერთ საავადმყოფოში იპოვეს, ნაცემი. 29 იანვარს დილის 2 საათზე გარდაიცვალა. დაკრძალეს შეჰიდთა ხეივანში. ქუჩას, რომელზეც ის ცხოვრობდა, მუზაფარ ჰასანოვის ქუჩა ეწოდა.

## ლიტერატურა 
* 

## რესურსები ინტერნეტში 
* 1990 წლის 20 იანვარი, ბაქო

კატეგორია:დაბადებული 5 თებერვალი
კატეგორია:დაბადებული 1939
კატეგორია:გარდაცვლილი 29 იანვარი
კატეგორია:გარდაცვლილი 1990
კატეგორია:შავი იანვრის ტრაგედიის დროს დაღუპულები
კრისტიან ოლივერი

**კრისტიან ოლივერი** ( დაბადების სახელი Christian Klepser}}; დ. 3 მარტი, 1972, ცელე, ქვემო საქსონია, გერმანია — გ. 4 იანვარი, 2024, კარიბის ზღვა) — გერმანელი მსახიობი.

## ბიოგრაფია
კრისტიან ოლივერი დაიბადა 1972 წლის 3 მარტს ცელში (ქვემო საქსონია), მაგრამ ოჯახთან ერთად ფრანკფურტში გადავიდა, სადაც იზრდებოდა. შემდეგ საცხოვრებლად აშშ-ში გადავიდა, სადაც ჯერ მოდელად დაიწყო მუშაობა, შემდეგ ნიუ-იორკში და ლოს-ანჯელესში სწავლობდა სამსახიობო ხელოვნებას. 2002-2004 წლებში ეპიზოდურ როლებში გამოდიოდა სერიალში „სიგნალი კობრა-11-ისთვის“. 

## ავიაკატასტროფა
2024 წლის 4 იანვარს ოთხადგილიანი კერძო თვითმფრინავი, რომელზეც მსახიობი, მისი ორი ქალიშვილი და თავად პილოტი იმყოფებოდნენ, კარიბის ზღვაში ჩამოვარდა.

## ფილმოგრაფია
## რესურსები ინტერნეტში
* 

## სქოლიო
კატეგორია:დაბადებული 3 მარტი
კატეგორია:დაბადებული 1972
კატეგორია:გარდაცვლილი 4 იანვარი
კატეგორია:გარდაცვლილი 2024
კატეგორია:გერმანელი მსახიობები
კატეგორია:XXI საუკუნის მამაკაცი მსახიობები
ზურაბ მექვაბიშვილი

**ზურაბ მექვაბიშვილი** (დ. 6 მარტი, 1948) — ქართველი რეჟისორი და სცენარისტი, საქართველოს კინემატოგრაფისტთა შემოქმედებითი კავშირის წევრი.

1971 წელს დაამთავრა თბილისის სახელმწიფო უნივერსიტეტის ჟურნალისტიკის ფაკულტეტი, კინო-ტელე დრამატურგის სპეციალობით. 1980 წელს დაამთავრა შოთა რუსთაველის სახელობის თბილისის თეატრალური ინსტიტუტის კინოფაკულტეტი. დამდგმელი რეჟისორი და სცენარისტია ფილმების: „ექსპედიცია“ (1983) და „კალმასობა იოანესი“ (1993).

## რესურსები ინტერნეტში
* ზურაბ მექვაბიშვილი — ეროვნული ფილმოგრაფია
* ზურაბ მექვაბიშვილი — ეროვნული ფილმოგრაფია (დაარქივებული)

კატეგორია:დაბადებული 6 მარტი
კატეგორია:დაბადებული 1948
კატეგორია:ქართველი რეჟისორები
კატეგორია:ქართველი სცენარისტები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს სახელმწიფო თეატრალური ინსტიტუტის კურსდამთავრებულები
მიხეილ მამულაშვილი

**მიხეილ მამულაშვილი** (დ. 14 სექტემბერი, 1873, მცხეთა — გ. 6 იანვარი, 1973) — ქართველი მებაღე-დეკორატორი.

დაიბადა 1873 წლის 14 სექტემბერს, ქალაქ მცხეთაში. 7 წლის იყო, როცა ყვავილებისადმი განსაკუთრებული სიყვარული გაუჩნდა. სწავლობდა პიატიგორსკის პროგიმნაზიაში (1882), შემდეგ წინამძღვრიანთკარის სასულიერო სასოფლო-სამეურნეო სასწავლებელში. 1890 წელს დაამთავრა თბილისის საბაღოსნო სასწავლებელი.

დაახლოებით 20 წლის ასაკში, თამამშევის ქარვასლაში მაღაზია გახსნა. მცხეთის ბაღში მოყვანილი ყვავილებისგან დამზადებულ გვირგვინებს, კალათებს და გირლანდებს სთავაზობდა მაშინდელ თბილისელებს. 1890-1898 წლებში მუშაობდა კავკასიის მეფისნაცვლის ბაღში. 1907 წელს ი. წინამძღვრიშვილის ინიციატივით თბილისში გახსნა ყვავილების სალონი. საქართველოში საბჭოთა ხელისუფლების დამყარების შემდეგ იყო საბაღოსნო საქმის ერთ-ერთი პოპულარიზატორი. დიდია მისი ღვაწლი მრავალი ველური ყვავილის გაკულტურებაში. მას სახელი გაუთქვა ორიგინალური სტილის მხატვრულმა კომპოზიციებმა. სისტემატურად მონაწილეობდა ყვავილების რესპუბლიკურ და საკავშირო გამოფენებში. მამულაშვილის მცხეთის ბაღში დაცულია მისი მხატვრული კომპოზიციები და კაბინეტ-მუზეუმები.

1959 წელს რეჟისორმა ოთარ იოსელიანმა მიხეილ მამულაშვილზე გადაიღო ფილმი „საპოვნელა“.

დაკრძალულია თავისივე ბაღში.

## რესურსები ინტერნეტში
*მიხეილ მამულაშვილის ცნობილი ბაღი განადგურების ზღვარზეა – უსახურობიდან სილამაზემდე, 24media.ge

კატეგორია:დაბადებული 14 სექტემბერი
კატეგორია:დაბადებული 1873
კატეგორია:მცხეთაში დაბადებულები
კატეგორია:გარდაცვლილი 6 იანვარი
კატეგორია:გარდაცვლილი 1973
კატეგორია:ქართველი მებაღეები
მიხეილ
ტარიელ აბდულაევი (1949)

**ტარიელ აბდულაევი** (, სრული სახელი:*Tariyel Oruc oğlu Abdullayev*; ) — ბაქოს შავი იანვრის ტრაგედიის მსხვერპლი.

## ბიოგრაფია 
დაიბადა 1949 წელს შამქორის რაიონში. დაამთავრა ბაქოს 54-ე საშუალო სკოლა. მე-4 სამშენებლო განყოფილებაში მხატვრად მუშაობდა. შავი იანვრის დღეს მან ტყვიით ჭრილობა მიიღო XI არმიის მოედანზე. ტყვია ზურგში მოხვდა და მუცლიდან გამოვიდა. როდესაც ის საავადმყოფოში მიჰყავდათ, მანქანას ესროლეს და ამოაბრუნეს. ტარიელი საავადმყოფოში საოპერაციო მაგიდაზე 4 საათი იწვა. 22 იანვარს მეორე ოპერაცია ჩაუტარდა, თუმცა ამ ოპერაციებს დადებითი შედეგი არ მოჰყოლია. მიყენებული ჭრილობების შედეგად ის 27 იანვარს გარდაიცვალა.

დაკრძალეს შეჰიდთა ხეივანში.

## სქოლიო
კატეგორია:შავი იანვრის ტრაგედიის დროს დაღუპულები
ნარიმან ჰუსეინოვი

**ნარიმან ჰუსეინოვი** (აზერ, Nəriman Hüseynov სრული სახელი: *Huseynov Nariman Veli oglu*; 12 იანვარი, 1976, ხათინლი — 20 იანვარი, 1990, ბაქო) — ბაქოს 20 იანვრის ტრაგედიის მსხვერპლი.

## ბიოგრაფია 
დაიბადა 1976 წელს თოუზის რაიონის სოფელ ხათინლიში. 1990 წლის მოვლენების დროს, სროლის ხმაზე გარეთ გასულს ტყვია მოხვდა და დაიღუპა. დაკრძალეს შეჰიდთა ხეივანში.

აზერბაიჯანის რესპუბლიკის პრეზიდენტის 1998 წლის 31 მარტის ბრძანებულებით, გარდაცვალების შემდეგ მიენიჭა „20 იანვრის მოწამის“ საპატიო წოდება.

## ლიტერატურა 
* 

კატეგორია:გარდაცვლილი 1990
კატეგორია:გარდაცვლილი 20 იანვარი
კატეგორია:დაბადებული 1976
კატეგორია:დაბადებული 12 იანვარი
კატეგორია:შავი იანვრის ტრაგედიის დროს დაღუპულები
აღაჰასან აღაჰუსეინოვი

**აღაჰასან აღაჰუსეინოვი** (, სრული სახელი:*Ağahəsən Yarı oğlu Ağahüseynov*; ) — ბაქოს შავი იანვრის ტრაგედიის მსხვერპლი.

## ბიოგრაფია 
დაიბადა 1957 წლის 19 აპრილს ბაქოში. მუშაობდა ხატაის რაიონის მე-8 ელექტროქსელში ოსტატ-ელექტრიკოსად.

შავი იანვრის დღეს აღაჰასანი ძმასთან ტავაბილთან ერთად სალიანის ყაზარმებთან იმყოფებოდა, აყაჰასანს 4 ტყვია მოხვდა, სხეულის მარჯვენა და მარცხენა მხარე მძიმედ დაზიანდა და შოკში ჩავარდა. ოპერაციამ არ უშველა და დილით 7 საათზე მიყენებული ჭრილობებისგან გარდაიცვალა.

დაკრძალეს ახმედლის სასაფლაოზე.
## სქოლიო
კატეგორია:შავი იანვრის ტრაგედიის დროს დაღუპულები
კატეგორია:დაბადებული 1957
კატეგორია:დაბადებული 19 აპრილი
კატეგორია:გარდაცვლილი 1990
კატეგორია:გარდაცვლილი 20 იანვარი
ნურადინ აღაჰუსეინოვი

**ნურადინ აღაჰუსეინოვი** (, სრული სახელი:*Nurəddin Aslan oğlu Ağahüseynov*; ) — შავი იანვრის ტრაგედიის მსხვერპლი.

## ბიოგრაფია 
დაიბადა 1951 წელს ნეფთჩალის რაიონის სოფელ ჰასანაბადში. 8-წლიანი სკოლის დაამთავრობის შემდეგ სამხედრო სამსახურში იყო ლენინგრადში (ახლანდელი სანქტ-პეტერბურგი).1972 წელს დაამთავრა აზერბაიჯანის მსუბუქი მრეწველობის ტექნიკური კოლეჯი და მუშაობდა სხვადასხვა სფეროში. იმ სოფელში ცხოვრობდა, სადაც დაიბადა.

შავი იანვრის დღეს, დაახლოებით 19:00 საათზე მან ნეფთჩალის ცენტრალური უნივერმაღის წინ ტანკები დაინახა, ამ დროს სამუშაოდან ბრუნდებოდა თავისი მანქანით. ესროლეს, როდესაც უკან წასვლას ცდილობდა. ტყვია კისერში შევიდა და შუბლიდან გამოვიდა. იმავე დღეს საავადმყოფოში გარდაიცვალა.

დაკრძალეს ნეფთჩალის რაიონის სოფელ ჰასანაბადის სასაფლაოზე.
## სქოლიო
კატეგორია:შავი იანვრის ტრაგედიის დროს დაღუპულები
კატეგორია:დაბადებული 1951
კატეგორია:დაბადებული 15 დეკემბერი
კატეგორია:გარდაცვლილი 1990
კატეგორია:გარდაცვლილი 20 იანვარი
ციხელაშვილი

საკუთარი სახელი **ციხელაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* დავით ციხელაშვილი — სპორტსმენი (ძიუდო)
* ზაურ ციხელაშვილი — ინჟინერი
* თეიმურაზ ციხელაშვილი — სამეურნეო მოხელე, პოლიტიკოსი
* მამუკა ციხელაშვილი — დიპლომატი, მკვლევარი
* ნოდარ ციხელაშვილი — სპორტსმენი (მკლავჭიდი)
* ტარიელ ციხელაშვილი — პოლიციის მოხელე, პოლიტიკოსი
* ქეთევან ციხელაშვილი — დიპლომატი, მკვლევარი

კატეგორია:ქართული გვარები
საპიენსი: კაცობრიობის მოკლე ისტორია

„**საპიენსი: კაცობრიობის მოკლე ისტორია**“ —  იუვალ ნოა ჰარარის წიგნი, რომელიც პირველად გამოიცა ებრაულად ისრაელში 2011 წელს, 2014 წელს იერუსალიმის ებრაულ უნივერსიტეტში ჰარარის ლექციების სერიის საფუძველზე. წიგნი, რომელიც ყურადღებას ამახვილებს ჰომო საპიენსზე, იკვლევს კაცობრიობის ისტორიას, დაწყებული ქვის ხანიდან ოცდამეერთე საუკუნემდე.

## მოკლე შინაარსი
ჰარარის ნამუშევარი კაცობრიობის ისტორიას ათავსებს ჩარჩოში, საბუნებისმეტყველო მეცნიერებები აწესებს საზღვრებს ადამიანის საქმიანობისთვის და სოციალური მეცნიერებები აყალიბებს იმას, რაც ხდება ამ საზღვრებში.

ჰარარი იკვლევს კაცობრიობის ისტორიას ქვის ხანიდან 21-ე საუკუნემდე, ფოკუსირებულია ჰომო საპიენსზე. ის საპიენსის ისტორიას ოთხ ძირითად ნაწილად ყოფს:

# კოგნიტური რევოლუცია (დაახლოებით ძვ. წ. 70000 წ., როდესაც წარმოსახვა განვითარდა საპიენსში).
# სასოფლო-სამეურნეო რევოლუცია (დაახლოებით ძვ. წ. 10000 წ., სოფლის მეურნეობის განვითარება).
# კაცობრიობის გაერთიანება (ახ. წ. 34, ადამიანური პოლიტიკური ორგანიზაციების თანდათანობითი კონსოლიდაცია გლობალიზაციისკენ).
# სამეცნიერო რევოლუცია (ძვ. წ. 1543, ობიექტური მეცნიერების გაჩენა).

ჰარარის მთავარი არგუმენტი არის ის, რომ საპიენსი მოვიდა მსოფლიოზე დომინირებისთვის, რადგან ის არის ერთადერთი ცხოველი, რომელსაც შეუძლია მოქნილად ითანამშრომლოს საკუთარი ტიპის ადამიანებთან. ის ამტკიცებს, რომ პრეისტორიული საპიენები იყვნენ სხვა ადამიანთა სახეობების გადაშენების მთავარი მიზეზი, როგორიცაა ნეანდერტალელები და მრავალი სხვა მეგაფაუნა. ის ასევე ამტკიცებს, რომ საპიენსის უნარი ითანამშრომლოს დიდი რაოდენობით, გამომდინარეობს მისი უნიკალური უნარიდან, დაიჯეროს მხოლოდ წარმოსახვაში არსებული საგნების, როგორიცაა ღმერთები, ერები, ფული და ადამიანის უფლებები. ის ამტკიცებს, რომ ეს რწმენა იწვევს დისკრიმინაციას - რასობრივი, სექსუალური თუ პოლიტიკური - და პოტენციურად შეუძლებელია გქონდეს სრულიად მიუკერძოებელი საზოგადოება. ჰარარი ამტკიცებს, რომ ყველა ფართომასშტაბიანი ადამიანური თანამშრომლობის სისტემა - მათ შორის რელიგიები, პოლიტიკური სტრუქტურები, სავაჭრო ქსელები და იურიდიული ინსტიტუტები - მათი გაჩენა განპირობებულია საპიენსის გამორჩეული შემეცნებითი შესაძლებლობებით მხატვრული ლიტერატურისთვის. შესაბამისად, ჰარარი აღწერს ფულს, როგორც ურთიერთნდობის სისტემას და პოლიტიკურ და ეკონომიკურ სისტემებს, როგორც რელიგიების მსგავსს.

## სქოლიო
კატეგორია:იუვალ ნოა ჰარარის წიგნები
კატეგორია:2011 წლის წიგნები
ცოფურაშვილი

საკუთარი სახელი **ცოფურაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი ცოფურაშვილი — სპორტსმენი (ბერძნულ-რომაული ჭიდაობა)
* ვლადიმერ ცოფურაშვილი — გეოლოგი, ინჟინერი, პოლიტიკოსი

კატეგორია:ქართული გვარები
ალბინო-სერტუჩე

**ალბინო-სერტუჩეს მუნიციპალიტეტი** () ― მუნიციპალიტეტი მექსიკის შტატ პუებლაში. 2010 წლის აღწერის მიხედვით, მუნიციპალიტეტის მოსახლეობა 1 790 ადამიანს შეადგენს. მუნიციპალიტეტის ფართობია 79.51 კმ². მდებარეობს ზღვის დონიდან 900-1800 მეტრის სიმაღლეზე. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 21011.

## იხილეთ აგრეთვე
*პუებლის მუნიციპალიტეტები

## სქოლიო
კატეგორია:პუებლის მუნიციპალიტეტები
ცხვედაძე

საკუთარი სახელი **ცხვედაძე** შეიძლება აღნიშნავდეს ერთ-ერთ შემდეგ პიროვნებათაგანს:

* მიხეილ ცხვედაძე — სპორტსმენი, მსაჯი (კალათბურთი)
* ნიკო ცხვედაძე — პედაგოგი, მწერალი, პუბლიცისტი

კატეგორია:ქართული გვარები
ახალპანის მუნიციპალიტეტი

**ახალპანის მუნიციპალიტეტი** () ― მუნიციპალიტეტი მექსიკის შტატ პუებლაში. 2020 წლის აღწერის მიხედვით, მუნიციპალიტეტის მოსახლეობა 72 726 ადამიანს შეადგენს. მუნიციპალიტეტის ფართობია 394.68 კმ². მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 21010.

## იხილეთ აგრეთვე
*პუებლის მუნიციპალიტეტები

## სქოლიო
კატეგორია:პუებლის მუნიციპალიტეტები
სინალოის მუნიციპალიტეტები

სინალოა შტატია მექსიკის ჩრდილო-დასავლეთ ნაწილში. იყოფა 18 მუნიციპალიტეტად. 2020 წლის აღწერის მიხედვით, სინალოა მე-17 ადგილზეა მოსახლეობის რაოდენობით (3 026 943 ადამიანი) და მე-18 ადგილზეა ფართობის (22 148.9 კმ²) მიხედვით.

მოსახლეობის რაოდენობის მიხედვით უდიდესი მუნიციპალიტეტია კულიაკანი, სადაც შტატის მოსახლეობის 33.15% (1 003 530 ადამიანი) ცხოვრობს, ხოლო ყველაზე პატარა მუნიციპალიტეტია კოსალა (17 012 ადამიანი).

## სქოლიო
კატეგორია:სინალოის მუნიციპალიტეტები
კატეგორია:მექსიკის მუნიციპალიტეტების სიები
პუებლის მუნიციპალიტეტები

პუებლა შტატია მექსიკის ცენტრალურ ნაწილში. იყოფა 217 მუნიციპალიტეტად. 2020 წლის აღწერის მიხედვით, პუებლა მეხუთე ადგილზეა მოსახლეობის რაოდენობით (6 583 278 ადამიანი) და 21-ე ადგილზეა ფართობის (34 309.6 კმ²) მიხედვით.

მოსახლეობის რაოდენობის მიხედვით უდიდესი მუნიციპალიტეტია პუებლა, სადაც შტატის მოსახლეობის 25.70% (1 692 181 ადამიანი) ცხოვრობს, ხოლო ყველაზე პატარა მუნიციპალიტეტია სან-მიგელ-ისიტლანი (526 ადამიანი).

## რესურსები ინტერნეტში
*Estado de Puebla, Enciclopedia de los Municipios de México (INAFED)  

## სქოლიო
კატეგორია:პუებლის მუნიციპალიტეტები
კატეგორია:მექსიკის მუნიციპალიტეტების სიები
ატემპანი

**ატემპანი მუნიციპალიტეტი** () ― მუნიციპალიტეტი მექსიკის შტატ პუებლაში. 2005 წლის აღწერის მიხედვით, მუნიციპალიტეტის მოსახლეობა 28 342 ადამიანს შეადგენს. მიეკუთვნება სიერა-ნორტე-დე-პუებლის (პუებლის ჩრდილოეთი მთიანეთი) რეგიონს. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 21017.

## იხილეთ აგრეთვე
*პუებლის მუნიციპალიტეტები

## სქოლიო
კატეგორია:პუებლის მუნიციპალიტეტები
ალიმარდან ჰუსეინოვი

**ალიმარდან ჰუსეინოვი** (, სრული სახელი: *Əlimərdan Abil oglu Hüseynov) —* ბაქოს შავი იანვრის ტრაგედიის მსხვერპლი.
## ბიოგრაფია 
დაიბადა 1962 წლის 14 იანვარს ბილასუვარში. 1983 წლიდან მუშაობდა ელექტროზეინკლად სამეცნიერო-საწარმოო გაერთიანებაში „Azerelektroterm“. 19–20 იანვრის ღამეს ბაქოს სალიანის ყაზარმებთან იყო. ახლობლებს მომხდარის შესახებ ვრცელი ინფორმაცია არ აქვთ. ის მორგში 21 იანვარს იპოვეს. ტყვიები მკლავსა და მკერდში ჰქონდა მოხვედრილი. სახის მარჯვენა მხარეს აღენიშნებოდა ძლიერი დარტყმის კვალი. ექიმის თქმით, ის ტყვიით კი არ გარდაიცვალა, არამედ ცემისგან. დაკრძალეს ბილასუვარის რაიონის სოფელ ფიოლეტოვკის სასაფლაოზე.

## რესურსები ინტერნეტში
*  

## სქოლიო 
კატეგორია:გარდაცვლილი 1990
კატეგორია:გარდაცვლილი 21 იანვარი
კატეგორია:დაბადებული 1962
კატეგორია:დაბადებული 14 დეკემბერი
კატეგორია:შავი იანვრის ტრაგედიის დროს დაღუპულები
მარტოხელა ქალაქი

**მარტოხელა ქალაქი: მარტოობის ხელოვნების თავგადასავალი** – ოლივია ლეინგის მიერ დაწერილი წიგნი. წიგნი პირველად Picador-მა 2016 წელს გამოსცა და ლეინგის წინა ნამუშევრების მსგავსად, ის აერთიანებს კვლევას, ბიოგრაფიასა და მემუარებს.
წიგნის კვლევის უმეტესი ნაწილი ჩატარდა მაშინ, როდესაც ლეინგი მარტო ცხოვრობდა ნიუ-იორკში, პარტნიორის მოულოდნელად მიტოვების შემდეგ. მისი აზრები იმ იზოლაციაზე, რომელიც მან ამ დროს იგრძნო, წიგნში განათავსა. როდესაც ოლივია ლეინგი ოცდაათიანი წლების შუა ხანებში ნიუ-იორკში გადავიდა საცხოვრებლად, ის ყოველდღიურად ცხოვრობდა მარტოობაში. სულ უფრო მეტად მოხიბლული ამ ყველაზე სამარცხვინო გამოცდილებით, მან დაიწყო მარტოხელა ქალაქის შესწავლა ხელოვნების გზით. ნაწარმოებებსა და ცხოვრებას შორის უწყვეტად მოძრაობა - ედვარდ ჰოპერის ღამის ქოხებიდან ენდი უორჰოლის დროის კაფსულებამდე, ჰენრი დარგერის განძარცვიდან შიდსის კრიზისის განადგურებამდე - ლეინგი ატარებს ელექტრულ, კაშკაშა გამოძიებას იმის შესახებ, თუ რას ნიშნავს მარტო ყოფნა, აშუქებს არა მხოლოდ მარტოობის მიზეზებს, არამედ ის, თუ როგორ შეიძლება ამისათის წინააღმდეგობის გაწევა და ა.შ. წიგნმა დიდი მოწონება დაიმსახურა და ზოგადად დადებითი შეფასებები დაიმსახურა.

## მიმოხილვა
წიგნი დაყოფილია რვა თავად, ყოველი თავი იწყება ლეინგის ნიუ-იორკში მარტო ყოფნის გამოცდილებით, სანამ გადაიქცევა მხატვრებზე და იმ გზაზე, რომლითაც მარტოობა გავრცელდა მათ შემოქმედებაში. თანმიმდევრობით, განხილული მხატვრები არიან:
* ედვარდ ჰოპერი
* ენდი ვარჰოლი
* დევიდ ვოინაროვიჩი
* ნენ გოლდინი
* ჰენრი დარგერი
* ვივიენ მაიერი
* კლაუს ნომი
* ჯოშ ჰარისი
* ზოი ლეონარდი

## სქოლიო
კატეგორია:ამერიკული წიგნები
ეროვნებათა საბჭო

**ეროვნებათა საბჭო** შეიძლება აღნიშნავდეს შემდეგს:

* სსრკ-ის უმაღლესი საბჭოს ეროვნებათა საბჭო — პარლამენტის ზედა პალატა, 1937-1991 წლებში. უმაღლესი საბჭოს ერთ-ერთი პალატა, ორგანო, რომელიც მოქმედებდა სსრკ სახალხო დეპუტატთა ყრილობებს შორის.
* რუსეთის ფედერაციის უმაღლესი საბჭოს ეროვნებათა საბჭო — უმაღლესი საბჭოს ერთ-ერთი პალატა, ორგანო, რომელიც მოქმედებდა რუსეთის ფედერაციის სახალხო დეპუტატთა ყრილობებს შორის.
* ეროვნებათა საბჭო (რსფსრ, 1920-1922) — რსფსრ-ის სახალხო კომისართა საბჭოსთან არსებული ეროვნების წარმომადგენლობითი ორგანო, რომელიც შედგებოდა ეროვნებათა საქმეთა სახალხო კომისრისგან, მისი გამგეობის წევრებისაგან, ასსრ-ის ეროვნებათა წარმომადგენლობითი ოფისების თავმჯდომარეებისგან, ავტონომიური ოლქებისა და შრომითი კომუნები და ეროვნებათა განყოფილების ხელმძღვანელებისაგან.
* ეროვნებათა საბჭო (შარ) — ეროვნებათა წარმომადგენლობის ორგანო შორეული აღმოსავლეთის რესპუბლიკის მინისტრთა საბჭოსთან 1921-1922 წლებში.
ლარისა მამედოვა

**ლარისა მამედოვა** (, სრული სახელი:*Larisa Fərman qızı Məmmədova*; ) — ბაქოს შავი იანვრის ტრაგედიის მსხვერპლი.

## ბიოგრაფია 
ლარისა დაიბადა 1977 წლის 11 აგვისტოს ბაქოში.

1990 წლის 19 იანვრის ღამეს ლარისა და მისი მამა ფარმან მამედოვი მანქანით მიდიოდნენ შმიდტის ქარხანაში, სადაც მისი მამა მუშაობდა. ავტობუსს, რომელშიც ისინი ისხდნენ, ცეცხლი გაუხსნეს შმიდტის ქარხანასთან, ლარისა გულში დაიჭრა და ადგილზე გარდაიცვალა. მძიმედ დაშავდა მამამისი. დაკრძალეს ბაქოში, შეჰითდა ხეივანში.

### ოჯახი 
ლარისა მამედოვას მამა, ფარმან მამედოვი, 2020 წლის 19 ნოემბრამდე იყო აზერბაიჯანის პატრიოტული პარტიის თავმჯდომარე.
## რესურსები ინტერნეტში 
* Larisa Məmmədovanın anası: "Açdım, ayaqqabısının içində şüşələr. Ürəyindən qan gəlirdi" 

## სქოლიო
კატეგორია:შავი იანვრის ტრაგედიის დროს დაღუპულები
ალა ნიკოლაენკა

**ალა ნიკოლაენკა** (, სრული სახელი:*Nikolayenka Alla Alekseyevna*; დ. 1972,  აზერბაიჯანის სსრ  — გ. 20 იანვარი 1990, ბაქო, აზერბაიჯანის სსრ, სსრკ) – ბაქოს შავი იანვრის ტრაგედიის მსხვერპლი.
## ბიოგრაფია 
ალა ნიკოლაიენკა დაიბადა 1972 წელს. მამასთან ერთად ცხოვრობდა სამხედრო ქალაქ კრასნი-ვოსტოკში, სალიანის ყაზარმებთან (ბაქო). მისი მამა, ალექსეი, ჯარისკაცი იყო. 20 იანვარს მათ ოჯახს სამხედრო სამსახურის გამო გერმანიის დემოკრატიულ რესპუბლიკაში წასვლა უწევდა. 19 იანვრის საღამოს მამამისი ამისთვის ემზადებოდა. ტრაგედიის დროს მათ სახლს 5 ტყვია მოხვდა, ერთ-ერთმა ალა იმსხვერპლა.

20 იანვარს „მგლების კარიბჭის“ სასაფლაოზე დაკრძალეს.
## სქოლიო
კატეგორია:შავი იანვრის ტრაგედიის დროს დაღუპულები
ილია აბულაძე (ფოტოგრაფი)

მინი|ილია აბულაძე
**ილია დარისპანის ძე აბულაძე** — ქართველი ფოტოგრაფი, მოღვაწეობდა დაღესტანში, თემირხანშურაში.

## ბიოგრაფია
ილია თავის ბიძასთან ალექსანდრე როინაშვილთან ერთად თემირხანშურაში 14 წლის ჩავიდა. ის აქტიურად ეხმარებოდა ბიძამის ფოტოგრაფიულ საქმიანობაში. მალე ისე გაიწაფა ხელი, რომ ცნობილი გახდა, როგორც დაღესტანში ისე მთელს კავკასიაში. შემორჩენილია მისი შესრულებული არაერთი ფოტო, როგორც სალონური ისე კავკასიის მთიანი ხედების.

## რესურსები ინტერნეტში
*ფოტოგრაფიის მუზეუმი, ილია აბულაძე
*Мастерская Кавказского кустарного комитета в селе Ахцах 1900-1910 годы

კატეგორია:ქართველი ფოტოგრაფები
იანვარ ნასიროვი

**იანვარ ნასიროვი** (, სრული სახელი:*Nəsirov Yanvar Şirəli oğlu*; დ. 6 იანვარი 1957, გულაბლი,აღდამის რაიონი, აზერბაიჯანის სსრ, სსრკ — გ. 20 იანვარი 1990, ბაქო, აზერბაიჯანის სსრ, სსრკ) – ბაქოს შავი იანვრის ტრაგედიის მსხვერპლი.

## ბიოგრაფია 
დაიბადა 1957 წლის 1 იანვარს აღდამის რაიონის სოფელ გულაბლიში. 1974 წელს დაამთავრა საშუალო სკოლა. 1974 წელს შევიდა ბაქოს საგანმანათლებლო-საკურსო კომბინატში და 1975 წელს დაამთავრა მებათქაშე-მღებავის სპეციალობით. 1976-1978 წლებში მსახურობდა საბჭოთა არმიის რიგებში ლენინგრადში. 1979 წლიდან მუშაობდა „კომსომოლსკვოდსტროის“ ტრესტში სარატოვის ოლქში. 1980-1983 წლებში მუშაობდა სარატოვის ოლქის მარქსის რაიონში, კოლმეურნეობა „პობედაში“ საწარმოო ობიექტების მშენებლობაში.
## სქოლიო
კატეგორია:შავი იანვრის ტრაგედიის დროს დაღუპულები
ისრაფილ ჰაშიმოვი

**ისრაფილ ჰაშიმოვი** (, სრული სახელი:*Həşimov İsrafil Ağababa oğlu*) — შავი იანვრის ტრაგედიის მსხვერპლი.

## ბიოგრაფია 
დაიბადა 1964 წლის 3 აპრილს ბაქოში. საშუალო განათლება ბაქოს 144-ე საშუალო სკოლაში მიიღო. მუშაობდა გამყიდველად. ისრაფილი ტრაგედიის საღამოს სახლიდან გავიდა და მთელი ღამე არ დაბრუნებულა. მისი ცხედარი სემაშკოს საავადმყოფოში დილით იპოვეს. მას ტყვია მკერდში ჰქონდა მოხვედრილი. შემთხვევა, სავარაუდოდ, XI წითელი არმიის მოედანზე მოხდა. დეტალები უცნობია.

## ლიტერატურა
* 

კატეგორია:დაბადებული 3 აპრილი
კატეგორია:დაბადებული 1964
კატეგორია:გარდაცვლილი 20 იანვარი
კატეგორია:გარდაცვლილი 1990
კატეგორია:შავი იანვრის ტრაგედიის დროს დაღუპულები
ნარიმან ალაჰვერდიევი

**ნარიმან ალაჰვერდიევი** (, სრული სახელი:*Nəriman Əmir oğlu Allahverdiyev*; ) — ბაქოს შავი იანვრის ტრაგედიის მსხვერპლი.

## ბიოგრაფია 
დაიბადა 1939 წლის 11 ოქტომბერს ლაჩინის რაიონის სოფელ ნარიშლარში. ოჯახის ხუთი შვილიდან ყველაზე უმცროსი იყო. მამამისი დიდ სამამულო ომში დაიღუპა, ამიტომ დედამისი ბილგეისი თავად ზრდიდა შვილებს. შემდეგ ოჯახი აღდამის რაიონის სოფელ შაჰბულახში გადავიდა, ნარიმანი და მისი ძმა სასწავლებლად ბაქოში გადავიდნენ, სადაც ჩაირიცხნენ დარნაგულის პროფესიულ-ტექნიკურ სასწავლებელში, სკოლის დამთავრების შემდეგ ფერმწერი გახდა.

შავი იანვრის ტრაგედიის დღეს დაიღუპა წითელი არმიის თავდასხმის შედეგად. დაკრძალეს შეჰიდთა ხაივანში

## სქოლიო
კატეგორია:შავი იანვრის ტრაგედიის დროს დაღუპულები
კატეგორია:გარდაცვლილი 1990
კატეგორია:დაბადებული 1939
კატეგორია:დაბადებული 11 ოქტომბერი
კატეგორია:გარდაცვლილი 20 იანვარი
რუსლან ალაჰვერდიევი

**რუსლან ალაჰვერდიევი** (, სრული სახელი:*Ruslan Kamal oğlu Allahverdiyev*; ) — ბაქოს შავი იანვრის ტრაგედიის მსხვერპლი.

## ბიოგრაფია 
დაიბადა 1967 წლის 10 აპრილს უჯარის რაიონის სოფელ მუსუსლუში. მუშაობდა ბაქოს შამპანურის ქარხანაში მუშად.

იანვრის ტრაგედიის დროს, 19 იანვარს საღამოს, სალიანის ყაზარმებთან იმყოფებოდა. ჯერ ცეცხლსასროლი იარაღიდან ორი ჭრილობა მიიღო, შემდეგ კი ტანკმა გადაუარა. მამამ მისი ცხედარი სალიანის ყაზარმებთან იპოვა.

დაკრძალეს ხირდალანის სასაფლაოზე.

## სქოლიო
კატეგორია:შავი იანვრის ტრაგედიის დროს დაღუპულები
კატეგორია:დაბადებული 1967
კატეგორია:გარდაცვლილი 1990
კატეგორია:დაბადებული 10 აპრილი
კატეგორია:გარდაცვლილი 20 იანვარი
მარი თაბაგარი

**მარი თაბაგარი** (დ. 1975, ჭიათურა) — ქართველი პოეტი.

დაამთავრა სულხან-საბა ორბელიანის პედაგოგიური უნივერსიტეტის ფილოლოგიის ფაკულტეტი.

სტუდენტობიდანვე მუშაობდა „ქალთა გაზეთში“ კორესპონდენტად. ასევე მუშაობდა ტელეკომპანია პირველი არხის შოუ-პროგრამა „ჩემი მშვენიერი ლედის“ სცენარისტად. მისი ლექსები დაიბეჭდა „მზის არილის“ სამ ტომში, ასევე გაზეთ „ლიტერატურულ საქართველოში“, ჟურნალ „ოლეში“. მისი სცენარით დაიდგა სპექტაკლი „სიზმარა“ საბავშვო თეატრ „მეორე სახლში“.

## ბიბლიოგრაფია
* წვიმის ელეგია: 2020 წლის გაზაფხულის პოეტური ალმანახი: მთარგმნელთა კოლეგიის წევრების პოეზია, თბილისი, პს „საჩინო“, 2020, გვ. 120 ISBN 9789941967832

## ლიტერატურა
* წყარო: ქართველი პოეტები: ენციკლოპედია / შეადგინა ალექსანდრე ელერდაშვილმა, თბ., 2021 გვ. 149

## რესურსები ინტერნეტში 
კატეგორია:დაბადებული 1975
კატეგორია:ჭიათურაში დაბადებულები
კატეგორია:ქართველი პოეტები
თეიმურ ალიმამედოვი

**თეიმურ ალიმამედოვი** (, სრული სახელი:*Teymur Yəhya oğlu Aliməmmədov*; ) — ბაქოს შავი იანვრის ტრაგედიის მსხვერპლი.

## ბიოგრაფია 
დაიბადა 19272 წლის 20 ოქტომბერს შაჰბუზის რაიონის სოფელ ქეჩილიში. 1989 წელს საშუალო სკოლის დაამთავრობის შემდეგ თეიმური ჩაირიცხა ნ. ნარიმანოვის სახელობის სამედიცინო უნივერსიტეტის ფარმაციის ფაკულტეტზე. სწავლობდა I კურსზე.

პირველი გამოცდის წარმატებით ჩაბარების შემდეგ, 23 იანვარს, სალაროში იყიდა ბილეთი მშობლიურ სოფელში წასასვლელად. ტრაგიკული მოვლენების დროს თეიმურს ყბაში მოხვდა. იგი მე-4 კლინიკურ საავადმყოფოში გადაიყვანეს. ექიმი ნიზამი მამედოვი შვიდი დღის განმავლობაში მუშაობდა დაჭრილის გადასარჩენად, მაგრამ 31 იანვარს 03:45 საათზე ისე დაიღუპა, რომ გონზე არ მოსულა.

დაკრძალეს შაჰბუზის რაიონის სოფელ ქეჩილის სასაფლაოზე.

## სქოლიო
კატეგორია:შავი იანვრის ტრაგედიის დროს დაღუპულები
კატეგორია:დაბადებული 1972
კატეგორია:გარდაცვლილი 1990
ქაიხოსრო (ქაქუცა) ჩოლოყაშვილის ქუჩა (მრავალმნიშვნელოვანი)

**ქაიხოსრო (ქაქუცა) ჩოლოყაშვილის ქუჩა** შეიძლება აღნიშნავდეს:
* თბილისში:
** ქაქუცა ჩოლოყაშვილის ქუჩა — ყოფილი ქუჩა, ახლანდ. ბერი გაბრიელ სალოსის გამზირის ნაწილი;
** ქაქუცა ჩოლოყაშვილის ქუჩა — ქუჩა წყნეთში;
** ქაქუცა ჩოლოყაშვილის ქუჩა — ქუჩა ტაბახმელაში;
** ქაქუცა ჩოლოყაშვილის ქუჩა — ქუჩა შინდისში;
** ქაქუცა ჩოლოყაშვილის ქუჩა — ქუჩა დიდ ლილოში.
ბუბა (ნასოფლარი)

**ბუბა** — ნასოფლარი საქართველოში, ზემო რაჭაში, ახლანდელი ონის მუნიციპალიტეტის ტერიტორიაზე. მდებარეობს კურორტ შოვის ჩრდილო-დასავლეთით, ბუბის მთის კალთებზე.

სოფელი ბუბა, თავისი ოცდახუთი კომლი გლეხით, ეკლესიითა და ციხით მოხსენიებულია XV საუკუნის ერთ-ერთ სიგელში. ნასოფლარის ტერიტორიაზე შეიმჩნევა შუა საუკუნეების საცხოვრებელი სახლების, ნაკალოვარისა და კოშკის (სავარაუდოდ, XV საუკუნის საბუთებში მოხსენიებული ბუბის ციხის) ნაშთები, შუა საუკუნეების „ბუბას ჯვრის“ ეკლესიის ნანგრევები. 1964 წლის არქეოლოგიური გათხრების შედეგად აღმოჩნდა, რომ ეს უკანასკნელი IX–X საუკუნეებში აგებული გუმბათიანი ეკლესია იყო.

## ლიტერატურა 
კატეგორია:ონის მუნიციპალიტეტის ნასოფლარები
კატეგორია:საქართველოს ისტორიული სოფლები
ატლეკისაიანი

**ატლეკისაიანის მუნიციპალიტეტი** () ― მუნიციპალიტეტი მექსიკის შტატ პუებლაში. 2010 წლის აღწერის მიხედვით, მუნიციპალიტეტის მოსახლეობა 2 833 ადამიანს შეადგენს. მუნიციპალიტეტის ფართობია 12.51 კმ². მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 21080.

## იხილეთ აგრეთვე
*პუებლის მუნიციპალიტეტები

## სქოლიო
კატეგორია:პუებლის მუნიციპალიტეტები
რამის ალიმოვი

**რამის ალიმოვი** (, სრული სახელი:*Ramis Xarisoviç Alimov*; ) — ბაქოს შავი იანვრის ტრაგედიის მსხვერპლი.

## ბიოგრაფია 
დაიბადა 1958 წლის 21 ივლისს ბაქოში. ეროვნებით თათარი იყო. 1976-1978 წლებში მსახურობდა სსრკ-ს არმიაში.  1973 წლიდან მუშაობდა ბაქოს მილსადენის სამმართველოში ზეინკლად.

შავი იანვრის ტრაგედიის დროს, სროლის შემდეგ დაჭრილების დასახმარებლად გავიდა სახლიდან. 20 იანვარს მისმა ძმამ შამილმა სემაშკოს საავადმყოფოში იპოვა ცხედარი რამისის ცხედარი. დაიღუპა გულმკერდის მარცხენა მხარეს მოხვედრილი ტყვიით. დაკრძალეს შეჰიდთა ხეივანში.

## სქოლიო
კატეგორია:შავი იანვრის ტრაგედიის დროს დაღუპულები
კატეგორია:დაბადებული 1958
კატეგორია:გარდაცვლილი 1990
კატეგორია:დაბადებული 21 ივლისი
კატეგორია:გარდაცვლილი 20 იანვარი
რობერტ ბარძიმაშვილის ქუჩა

**რობერტ ბარძიმაშვილის ქუჩა** — ქუჩა თბილისში, დიდუბის რაიონში (დიღომი); ევგენი მიქელაძისა და ალექსანდრე (სანდრო) ახმეტელის ქუჩებს შორის. წარმოიქმნა XX საუკუნის 60-იან წლებში და მოსე გოგიბერიძის სახელი ეწოდა. 2017 წელს რობერტ ბარძიმაშვილის ქუჩა დაერქვა. ქუჩას მიუყვება ტექსელის ხეივანი.

## იხილეთ აგრეთვე 
* მოსე გოგიბერიძის ქუჩა

## სქოლიო 
ბარძიმაშვილი